Oikea sektori

Oikea sektori () on ukrainalainen nationalistinen poliittinen puolue.Right Sector becomes political party Se käyttää punamustaa lippua, joka oli sotien välisenä aikana Ukrainalaisten nationalistien järjestön tunnus. 

 Äärioikeistolaisten ryhmien liitto
Oikea sektori oli aiemmin löyhästi järjestäytynyt äärioikeistolaisten ryhmien liitto. Sillä oli ratkaiseva rooli talven 2013–2014 Kiovan mielenosoituksissa.Högra sektorn växer i Ukraina SR, 13.3.2014 Mielenosoituksissa oli nuoria miehiä eri äärioikeistolaisista järjestöistä; he käyttivät naamioita, kypäriä ja erilaisia astaloita väkivaltaisissa yhteenotoissa mellakkapoliisi Berkutin kanssa."Extremhöger bakom våldet i Ukraina" Svt.se Venäjä rinnasti järjestöä natseihin.

Järjestön johtohahmoihin kuulunut, etsintäkuulutettu Oleksandr Muzytško sai surmansa laukaustenvaihdossa poliisin kanssa maaliskuussa 2014.Ukrainan äärioikeiston kovanaama ammuttiin kuoliaaksi  25.3.2014, Iltasanomat, iltasanomat.fi, viitattu 16.11.2014Ukrainsk nationalist dödad av polis Aftonbladet, 25.3.2014 Samassa kuussa Venäjä antoi järjestön johtajasta Dmytro Jarošista kansainvälisen etsinkuulutuksen terrorismin ja ekstremismin takia.Rysk efterlysning på ukrainsk högerextremist Dagens Nyheter, dn.se, julkaistu 2014-03-05, 

 Puolueeksi, syksyn 2014 parlamenttivaalit
Järjestö rekisteröitiin poliittiseksi puolueeksi toukokuussa 2014.Right Sector registered as official party 22.05.2014, interfax.com.ua,  Se sai syksyn 2014 ylimääräissä parlamenttivaaleissa 1,80 prosentin kannatuksen valtakunnallisesti annetuista äänistä (284 943 ääntä), mikä ei riittänyt valtakunnallinen viiden prosentin äänikynnyksen takia parlamenttipaikkoihin. Vaalipiirikohtaisten äänten perusteella puoluejohtaja Dmytro Jaroš valittiin kuitenkin Ukrainan parlamenttiin hänen voitettuaan paikan yhdestä Dnipropetrovskin alueen vaalipiiristä.

Toiminta

Oikea sektori järjesti joulukuussa 2017 mielenosoituksen Suomen suurlähetystön edessä Kiovassa protestoiden aateveljikseen kutsumansa Pohjoismaisen vastarintaliikkeen vainoa Suomen viranomaisten toimesta.https://pravyysektor.info/novyny-angliyskoyu/ukrainian-nationalists-held-action-solidarity-finnish-ideological-comrades 

Aseellinen siipi
Puolueen aseellinen siipi oli Vapaaehtoinen ukrainalainen armeijakunta (). Se liitettiin marraskuussa 2022 Ukrainan maavoimiin 67. erillisenä prikaatina. 
Joukon taistelijoista Dmytro Kotsjubailo palkittiin Ukrainan sankarin arvonimellä. 

 Lähteet

Luokka:Ukrainan puolueet
Luokka:Ukrainalaiset järjestöt
Luokka:Nationalistiset puolueet